स्कूल के विद्यार्थियों ने बताया कि पीटीआई नंदू कुमारी व प्राचार्य श्रवण कुमार सैनी के बीच लम्बे समय ये तकरार चल रही है। इन दोनों के बीच हो रहे विवाद के कारण स्कूल में अराजकता का माहौल पैदा हो गया है। प्रार्चाय ने इस मामले को लेकर शिक्षा विभाग व प्रशासन को शिकायत कर रखी है। बावजूद इसके कोई समाधान नहीं हुआ। ऐसे में विद्यार्थियों की पढ़ाई पर असर पड़ रहा है। विद्यार्थियो ने बताया कि पीटीआई हम बच्चों को डराती-धमकाती रहती है। इसी बात को लेकर बुधवार को विद्यार्थियों ने स्कूल के गेट पर ताला लगाकर गांव में रैली निकालकर पीटीआई के विरोध नारे लगाए। इस दौरान स्कूल के बाहर टायर जलाकर पीटीआई को हटाने की मांग भी की। सूचना मिलने पर पुलिस चौकी के जवान मौके पर पहुंचे ओर विद्यार्थियों से समझाइश करने लगे। बात नहीं बनी तो स्कूल प्राचार्य सैनी ने जिला शिक्षा अधिकारी, मारवाड़ उपखण्ड अधिकारी व तहसीलदार को सूचना देकर मौके पर बुलवाया। इसके बाद तहसीदार राजपुरोहित ने विद्यार्थियों व अभिभावकों से चर्चा कर मामले को शांत करते हुए शिक्षा विभाग के अतिरिक्त प्रयोजना समन्वय अधिकारी मीणा को पीटीआई को एपीओ करने का आदेश दिया। इसके बाद मामला शांत हुआ।